Կարեն Բոյաջյան

Կարեն Բոյաջյան (անգլ.՝ Garen Boyajian, արևմտա . հուլիսի 5, 1987), կանադահայ դերասան։ Շարունակելով որպես դերասան հանդես գալ մի շարք հեռուստասերիալներում և գեղարվեստական ֆիլմերում՝ 2008 թվականին հիմնել է պրոդյուսերական ընկերություն՝ ակտիվորեն մշակվող ֆիլմերի հավաքածուով։

Կարիերա 
Բոյաջյանը ծնվել է Տորոնտոյում։ Հայրը ծնունդով լիբանանցի հայ է, մայրը՝ իտալացի-կանադացի։ Կարենը սովորել է Բեյվյու Գլեն դպրոցում, այնուհետև գերազանցությամբ ավարտել Յորքի համալսարանը՝ ստանալով բիզնեսի և մարքեթինգի մասնագետի որակավորում։ 

Դերասանությամբ սկսել է զբաղվել 13 տարեկանում՝ նկարահանվելով հեռուստատեսային գովազդներում և Ահարոն Քարթերի երաժշտական տեսահոլովակներում։  Սակայն Ատոմ Էգոյանի մրցանակակիր « Արարատ» ֆիլմում երիտասարդ Արշիլ Գորկու դերում նրա հայտնվելն էր, որ արժանացավ քննադատների ուշադրությանը։  Շուտով նա գլխավոր դերեր ստանձնեց հեռուստատեսային մի շարք սերիալներում, որոնց թվում էին Radio Free Roscoe-ն, ReGenesis-ը, Monster Warriors-ը, The Border -ը։ «Խաչմերուկ» / The Cross Road ֆիլմում իր դերակատարման համար նա արժանացել է Մոնակոյի միջազգային կինոփառատոնի «Լավագույն դերասան» մրցանակին։ Մյուս կինոդերերից առավել հիշարժան են հատկապես Երեք վարագույր, Աֆղան ագարակապանի որդին և Բամբուկե շնաձուկը ֆիլմերում նրա կերպարային տպավորիչ մարմնավորումները։ Նա գլխավոր և երկրորդական դերեր է խաղացել նաև մի շարք թատերական բեմադրություններում։

Ֆիլմագրություն

Կինոդերասան 

 Խաղարկային գեղարվեստական ֆիլմեր

 2002թ.՝ Արարատ - երիտասարդ Արշիլ Գորկու դերում
 2004. Նյու Յորքի րոպե - Մանջուրի դերում
 2006. Ճշմարտության և ստի միջև - Սթիվ Ռայթի դերում (հեռուստաֆիլմ)
 2008. Խաչմերուկը՝ - որպես Սալաամ
 2011. Երեք շղարշ - Ջամալի դերում
 2011. Բամբուկե շնաձուկ - Ռաջի դերում (հետարտադրական)
 2012. Աֆղան ֆերմերի որդին - Շերիֆի դերում
 2016. «Խոստումը» - Էրիկ Պողոսյանի դերում

 Հեռուստասերիալներ

 2001թ.՝ Սեմի դերում «Screech Owls»-ում (8 դրվագ - հեռուստասերիալ)
 2003-2005. Radio Free Roscoe -ում որպես Էդ (18 դրվագ - հեռուստասերիալ)
 2004. Ակնթարթային աստղ հեռուստասերիալում՝ որպես որսորդ «Նույնիսկ ավելի լավը, քան իրականը» դրվագում (հեռուստասերիալ)
 2004-2008. ReGenesis-ում՝ որպես Ռայմոնդ / Նասիբ Յոսուֆ (11 դրվագ - հեռուստասերիալ)
 2005. Մեր հայրերը հեռուստաֆիլմում՝ որպես Վիտոյի եղբայր (հեռուստաֆիլմ)
 2006. Ջեֆ ՍՊԸ հեռուստասերիալում՝ որպես պարսիկ երեխա «Ալի Բաբան և 40 գորգերը» դրվագում (հեռուստասերիալ)
 2006. Monster Warriors-ում՝ որպես Բրայթոն / Ռոդի (6 դրվագ - հեռուստասերիալ)
 2008. Սահմանը հեռուստասերիալում՝ որպես Սամի / Ասիֆ Քաֆել (6 դրվագ - հեռուստասերիալ)

 Կարճամետրաժ ֆիլմեր

 2008. Մուկիի օրենքը ֆիլմում՝ որպես արաբ
 2016թ Game Shakers ֆիլմում՝ որպես Burdy

Թատրոնի դերասան 

 A Crooked Man - գլխավոր դեր (Alianak Productions / Հրանտ Ալիանակ)
 Մարդը, որ եկավ ընթրելու, գլխավոր դեր (Bayview Glen Productions / Նորմ Ռեյնոլդս)
 Wanda's World - գլխավոր դեր (Armstrong Productions / Դին Արմսթրոնգ)

Պրոդյուսեր 

 2008- Աղավնին
 2010- «Մահը միայնակ գործ է».

Մրցանակներ 

 2008 թվականին Մոնակոյի միջազգային կինոփառատոնի «Լավագույն դերասան» անվանակարգում հաղթող է ճանաչվել «Խաչմերուկը» ֆիլմում Սալաամի դերի համար 
 Նույն փառատոնի մրցանակ «Լավագույն դերասանական կազմ» անվանակարգում՝ նույն ֆիլմի համար։ Մրցանակը կիսվել է Շենե Գրայմսի, Թոմի Լիութասի, Բրյուս Գուչի և Շոն Օ'Նիլի հետ։
 2011 թվականին կինոռեժիսորների միջազգային փառատոնի մրցանակ՝ «Երկրորդ պլանի լավագույն դերասան» անվանակարգում, «Երեք շղարշ» ֆիլմում Ջամալի դերի համար։

Ծանոթագրություններ 

 Campus Life . Տորոնտոյի ամենաթեժ ուսանողները - մոդելի որոնում 2006 թ

Արտաքին հղումներ 
 Պաշտոնական կայք 
 YouTube
 

Դերասաններ այբբենական կարգով
Տորոնտո քաղաքում ծնվածներ
Կանադացի հեռուստատեսային դերասաններ
Կանադահայ դերասաններ
ՀԹՎ 2023 հոդվածներ
Կանադահայ պրոդյուսերներ